CELEX: 32009R0202
Language: hu
Date: 2009-03-16 00:00:00
Title: A Bizottság 202/2009/EK rendelete ( 2009. március 16. ) a 600/2005/EK rendeletnek a Bacillus licheniformis DSM 5749 és a Bacillus subtilis DSM 5750 készítmény lazalocid-nátriumot tartalmazó összetett takarmányban való felhasználása tekintetében történő módosításáról (EGT-vonatkozású szöveg)

17.3.2009   
            
            
               HU
            
            
               Az Európai Unió Hivatalos Lapja
            
            
               L 71/8
            
         
      A BIZOTTSÁG 202/2009/EK RENDELETE
   
   (2009. március 16.)
   a 600/2005/EK rendeletnek a Bacillus licheniformis DSM 5749 és a Bacillus subtilis DSM 5750 készítmény lazalocid-nátriumot tartalmazó összetett takarmányban való felhasználása tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásairól.
            
         
               (2)
            
            
               A „mikroorganizmusok” csoportba tartozó Bacillus licheniformis DSM 5749 és Bacillus subtilis DSM 5750 készítményt a 70/524/EGK tanácsi irányelvvel (2) összhangban az 1453/2004/EK bizottsági rendelet (3) kocák takarmány-adalékanyagaként, a későbbiekben a 2028/2006 rendelettel (4) módosított 600/2005/EK bizottsági rendelet (5) hízópulykák és a legfeljebb 3 hónapos borjak takarmány-adalékanyagaként, a 2148/2004/EK bizottsági rendelet (6) pedig hízósertések és malacok takarmány-adalékanyagaként határozatlan időre engedélyezte. Ezt az adalékanyagot ezt követően az 1831/2003/EK rendelet 10. cikkével összhangban mint meglévő terméket felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 7. cikkével összhangban a készítmény engedélyezésének módosítására vonatkozóan kérelmet nyújtottak be annak érdekében, hogy használatát engedélyezzék a lazalocid-nátrium kokcidiosztatikumot tartalmazó takarmányokban. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszer-biztonsági Hatóság (a továbbiakban: a hatóság) 2008. október 22-i véleményében megállapította, hogy a Bacillus licheniformis DSM 5749 és a Bacillus subtilis DSM 5750 adalékanyag kompatibilis a lazalocid-nátriummal (7).
            
         
               (5)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (6)
            
            
               A 600/2005/EK rendeletet ezért módosítani kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 600/2005/EK rendelet III. melléklete e rendelet melléklete szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. március 16-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o. Az 1831/2003/EK rendelettel hatályát vesztett irányelv.
   
      (3)  HL L 269., 2004.8.17., 3. o.
   
      (4)  HL L 414., 2006.12.30., 26. o.
   
      (5)  HL L 99., 2005.4.19., 5. o.
   
      (6)  HL L 370., 2004.12.17., 24. o.
   
      (7)  Az Európai Bizottság kérésére a takarmányban használt adalékanyagokkal és termékekkel vagy anyagokkal foglalkozó tudományos testületnek a Bioplus 2B mikrobás termék (Bacillus licheniformis és Bacillus subtilis) és a lazalocid-nátrium kompatibilitásáról szóló szakvéleménye. The EFSA Journal (2008) 841, 1–7. o.
   
      MELLÉKLET
      A 600/2005/EK rendelet III. mellékletének a Bacillus licheniformis DSM 5749 és a Bacillus subtilis DSM 5750 adalékanyagra vonatkozó, E 1700 bejegyzése helyébe a következő lép:
      
         
                     EK-sorszám
                  
                  
                     Adalékanyag
                  
                  
                     Vegyi képlet, leírás
                  
                  
                     Állatfaj vagy -kategória
                  
                  
                     Felső korhatár
                  
                  
                     Minimális tartalom
                  
                  
                     Legnagyobb megengedhető tartalom
                  
                  
                     Egyéb rendelkezések
                  
                  
                     Az engedély lejárta
                  
               
                     CFU/kg teljes értékű takarmányban
                  
               
                     Mikroorganizmusok
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (1/1 arányban)
                  
                  
                     
                        Bacillus licheniformis DSM 5749 és
                     
                        Bacillus subtilis DSM 5750 keverék legalább 3,2 × 109 CFU/g (1,6 × 109 baktériumonként) tartalommal
                  
                  
                     Hízópulyka
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Az adalék és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                     Az alábbi kokcidiosztatikumokat tartalmazó összetett takarmányokban alkalmazható:
                     diklazuril, halofuginon, monenzin-nátrium, robenidin, maduramicin-ammónium, és lazalocid-nátrium.
                  
                  
                     Határozatlan időre engedélyezve
                  
               
                     Borjú
                  
                  
                     3 hónap
                  
                  
                     1,28 × 109
                     
                  
                  
                     1,28 × 109
                     
                  
                  
                     Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                  
                  
                     Határozatlan időre engedélyezve”